Rikunarita-ORG/Wikinium huggingface dataset:
# Crowdfunding

Crowdfunding am Museksgeschäft
**Crowdfunding** (engl., *crowd*: "Usammlung vu Mënschen"; *funding*: "Finanzéierung") ass de kollektiven Effort vu Leit, déi hir Suen zesummeleeë fir e Projet vun enger aner Persoun oder Organisatioun z'ënnerstetzen. Dacks gëtt dat iwwer Internet organiséiert. Crowdfunding gëtt a verschidde Beräicher applizéiert a mécht et zum Beispill méiglech, genuch Suen zesummenzekréie fir d'Finanzéierung vun engem wëssenschaftleche Fuerschungsprojet, enger politescher Campagne, der Entwécklung vun enger gratis Software oder der Produktioun vun engem Museksalbum oder Film.

Déi Persoun, déi d'Sue gëtt, kann (et ass net ëmmer de Fall) als Géigeleeschtung e bestëmmte Service oder e Kado ugebuede kréien. Dem Sänger Grégoire säin Album *Toi + moi* huet 2008/2009 zu de meeschtverkaafte Placken a Frankräich gezielt. Déi Leit, déi an d'Produktioun vu sengem Album investéiert haten, kruten net nëmmen hir Suen zeréck mä hunn och nach e Benefice gemaach.

Mëttlerweil gëtt et Websäiten, déi sech op Crowdfunding spezialiséiert hunn, dorënner *Kickstarter*, *People for Cinema* (Film) oder *My Major Company* (Musek). Deelweis kënne sou Aktiounen immens erfollegräich sinn; fir e Kinosfilm vun der däitscher Fernseeserie *Stromberg* ze dréinen, hunn d'Produzente mat Crowdfunding an nëmmen enger Woch eng Millioun Euro gesammelt.

Zu Lëtzebuerg huet ënner anerem d'Band Dirty Crows probéiert, mat Crowdfunding d'Produktioun vun hirem Album *Got No Chance Against Rock 'n' Roll* (2012) ze finanzéieren.

Op Franséisch gëtt Crowdfunding *production communautaire* oder *production participative* genannt, an am Däitsche gëtt heiansdo nach den Ausdrock *Schwarmfinanzierung* benotzt.

## Referenzen
# Herefordshire

|  |  |
| --- | --- |
|  | Dëse **Geographiesartikel** iwwer d'**Vereenegt Kinnekräich** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

| **Herefordshire** |
| --- |
|  |
|  Groussbritannien |
| **Landesdeel**: | England |
| **Statut**: | Unitary authority Zeremoniell Grofschaft |
| **Fläch**: | 2.180 km² |
| **Awunner**: | 178.800 (2005) |
| **Bevëlkerungsdicht**: | 82 / km² |

**Herefordshire** (net ze verwiessele mat Hertfordshire) ass eng Grofschaft vun der Kategorie *Unitary authority* am Weste vun England.

|  |  |  |  |
| --- | --- | --- | --- |
|

|  |  |  |
| --- | --- | --- |
|  | **Zeremoniell Grofschafte vun England** |  |

 |
|
Bedfordshire |
Berkshire |
Bristol |
Buckinghamshire |
Cambridgeshire |
Cheshire |
City of London |
Cornwall |
Cumbria |
Derbyshire |
Devon |
Dorset |
Durham |
Essex |
Gloucestershire |
 Grouss London |
Grouss Manchester |
Hampshire |
Herefordshire |
Hertfordshire |
Wight |
Kent |
Lancashire |
Leicestershire |
Lincolnshire |
Merseyside |
West Midlands |
Norfolk |
Northamptonshire |
Northumberland |
Nottinghamshire |
Oxfordshire |
Rutland |
Shropshire |
Somerset |
Staffordshire |
Suffolk |
Surrey |
Ost Sussex |
West Sussex |
Tyne and Wear |
Warwickshire |
Wiltshire |
Worcestershire |
Ost Yorkshire |
Nord Yorkshire |
West Yorkshire |
Süd Yorkshire | |

## Um Spaweck

|  |  |
| --- | --- |
|  |  **Commons: Herefordshire** – Biller, Videoen oder Audiodateien |
# Côte d'Or (Schockela)

| Côte d'Or  |
| --- |
|  |
| Typ |
s.à r.l. |
| Grënnungsdatum |
1883 |
| Land |
Belsch |
| Sëtz |  Belsch |
| Produit |
Schockelasproduktioun |
| Homepage |
www.cotedor.com |
|  |

**Côte d'Or** ass eng belsch Schockelasmark, déi et zanter 1883 gëtt.

## Geschicht

D'Mark *Côte d'Or* gouf de 24. Abrëll 1883 vum Chocolatier Charles Neuhaus deposéiert an ass eng Referenz un d'Goldküst, dem haitege Ghana, wou en Deel vun de Kakaosbounen hierkomm sinn. 1898 huet de Léopold Bieswal d'Entreprise fir säi Jong Joseph opkaaft, an am Juli 1906 gouf vun der Joseph Bieswal Cie an der S.A. Lambert Michiels d'Société anonyme Alimenta gegrënnt an de Logo mam Elefant, der Palm an den dräi Pyramiden am Hannergrond entworf. Eent vun de bekanntste Produkter vun der Mark, de *paquet* aus zwou Tablette Schockela déi openeeleien, koum fënnef Joer méi spéit op de Maart. An de Joren drop sinn an der ganzer Belsch Butteker opgemaach ginn, a vun den 1930er Joren un huet Côte d'Or ugefaangen, sech och am Ausland z'etabléieren, ënner anerem 1931 mam Deposéiere vun der Mark an den USA. 1935 huet Côte d'Or e Pavillon op der Weltausstellung zu Bréissel opgemaach.

Am 2. Weltkrich ass d'Belsch vun Nazidäitschland besat ginn. Well d'Ressourcen u Kakao ëmmer méi rar goufen a Côte d'Or kee Schockela vu schlechter Qualitéit hierstelle wollt, ass d'Mark verschwonnen a gouf duerch d'Mark *Congobar* ersat. Eréischt 1950 ass Côte d'Or erëmkomm. Och op der Weltausstellung 1958 zu Bréissel gouf e Pavillon opgemaach. 1965 krut d'Mark den Titel *Fournisseur Breveté de la Cour de Belgique* an ass 1969 och a Japan deposéiert ginn.

An den 1970er Joren huet Côte d'Or sech a Frankräich, Holland, der Schwäiz an a Groussbritannien implantéiert. Côte d'Or ass 1984, 101 Joer no senger Grënnung, op der Bourse ageféiert ginn.

1987 an 1989 ass d'Firma an zwou Phase vun der Däitsch-Schwäizer Schockelas- a Kaffisfirma Jacobs Suchard an enger feindlecher OPA opkaaft an duerno vun der Bourse geholl ginn. Suchard selwer ass 1990 vun der amerikanescher Liewensmëttelmultinationale Kraft Foods opkaaft ginn, déi zënter 2012 Mondelez heescht.

## Biller

* Logo vun 1906
* Logo dee bis 2009 am Gebrauch war
* Aktuelle Logo (zanter 2009)

## Um Spaweck

* Presentatioun vun der Mark op lsa-conso.fr an cotedor.be
* lalibre.be: *Un éléphant qui ne trompe pas* (18. Abrëll 2003)
* nieuwsblad.be: *Olifant van Côte d'Or is 125 jaar jong* (27. Januar 2008)
# Mohandas Karamchand Gandhi

| Mohandas Karamchand Gandhi |
| --- |
|  |
| Gebuertsnumm |
મોહનદાસ ગાંધી |
| Gebuer |
2. Oktober 1869 |
| Gestuerwen |
30. Januar 1948 Nei-Delhi |
| Doudesursaach |
Schosswonn |
| Nationalitéit |
Indien |
| Educatioun |
Inner Temple, University College London |
| Aktivitéit |
Politiker, Barrister, Politesche Schrëftsteller, Journalist, Philosoph, Autobiograph, Essayist, Biergerrechtler, Humanitarier, Friddensaktivist, Revolutionär, Schrëftsteller, Pazifist, Jurist, Affekot, Auteur |
| Partei |
Indeschen Nationalkongress |
| Member vun |
Inner Temple, Vegetarian Society |
| Bestuet mat |
Kasturba Gandhi (5.1883–22.2.1944) |
|
 |

Buste vum Mahatma Gandhi am Stadpark zu Lëtzebuerg, vum Amar Nath Sehgal.
De **Mohandas Karamchand Gandhi**, genannt *Mahatma Gandhi*, op Gujarati મોહનદાસ કરમચંદ ગાંધી, op Devanagari मोहनदास करमचंद गांधी, Mohandās Karamcand Gāndhī, gebuer den 2. Oktober 1869 zu Porbandar/Gujarat, a gestuerwen den 30. Januar 1948 zu Nei-Delhi, war en indesche Politiker a Mënscherechtskämpfer.

De Gandhi koum als jéngste vu véier Jonge vum Karamchand Gandhi, dem Premierminister vu Porbandar, op d'Welt an huet vun 1888 bis 1891 zu London Droit studéiert.

Duerno huet hien a Südafrika am Kampf fir d'Rechter vun den indeschen Awanderer d'Method vum gewaltlose Widderstand entwéckelt.

Dës Method huet hien och 1914 a senger Hemecht Indien propagéiert wéi d'Kolonialmuecht England den Inder d'Selbstverwaltung verweigert huet.

Den 30. Januar 1948 gouf den 78-järege Gandhi vum Hindu-Nationalist Nathuram Godse erschoss.

## Um Spaweck

|  |  |
| --- | --- |
|  |  **Commons: Mohandas Karamchand Gandhi** – Biller, Videoen oder Audiodateien |
# Louisiana

|  |  |
| --- | --- |
|  | Dëse **Geographiesartikel iwwer d'USA** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

|  |
| --- |
| **Louisiana** |
|

|  |  |
| --- | --- |
|  |  |
| (Detailer) | (Detailer) |

 |
| Spëtznumm: *Pelican State, Bayou State* |
|  Lëscht vun alle Bundesstaaten |
| **Haaptstad**: | Baton Rouge |
| **Gréisst Stad**: | New Orleans |
| **Gouverneur**: | Jeff Landry |
| **Fläch**:  - Total:  - Waasser: | Op 31. Plaz 134.382 km² 16 % |
| **Bevëlkerung**:  - Total:  - Dicht: | Op 25. Plaz 4.661.468 (Census 2020) 41,28/km² |
| **Opgeholl als Memberstaat**: | 30. Abrëll 1812 (18ten) |
| **Zäitzon**: | UTC-6/-5 |

De **Louisiana** ass ee vun de 50 Bundesstaate vun de Vereenegte Staate vun Amerika.

Et ass de südlechsten Deel vun der fréierer Louisiane, déi am 17. an am 18. Joerhonnert e groussen Deel vun der Nouvelle-France an Nordamerika war.

## Geographie

### Gréisst Stied

* New Orleans, 390.144 Awunner
* Baton Rouge, 220.236 Awunner
* Shreveport, 187.112 Awunner
* Lafayette, 126.185 Awunner
* Lake Charles, 78.396 Awunner
* Bossier City, 68.159 Awunner
* Kenner, 66.340 Awunner
* Monroe, 47.924 Awunner
* Alexandria, 46.180 Awunner

*All Awunnerzuelen um Stand vum 1. Juli 2019*

## Um Spaweck

|  |  |
| --- | --- |
|  |  **Commons: Louisiana** – Biller, Videoen oder Audiodateien |

* Offiziell Websäit vum Staat Louisiana
# Imperativ

Den **Imperativ** ass ee Modus vun de Verben.

### Am Lëtzebuergeschen

D'Basis vum Imperativ ass d'Wuerzel vum Infinitif.

D'Form vum Imperativ am Lëtzebuergeschen huet dräi Formen:

* An der éischter Persoun vun der Méizuel gëtt den Imperativ mat Hëllef vun "loosse mer" gebilt. Dobäi kënnt den Infinitiv vum Verb un d'Enn vum Saz.

*Loosse mer méi lues sangen!*

* An der zweeter Persoun vun der Eenzuel huet d'Wuerzel vum Verb keng Endung.

*Kuck ees do uewen!*

* An der zweeter Persoun vun der Méizuel an am Fall vun där Dir-Form kritt d'Wuerzel vum Verb en "t".

*Geheit d'Sabbeldicher an d'Wäschmaschinn!*

Ausname si bei de Verben: ginn, goen, hunn, sinn, doen/dinn a stoen:

| Infinitif: | ginn | goen | hunn | sinn | doen/dinn | stoen |
| --- | --- | --- | --- | --- | --- | --- |
| Imperatif Eenzuel 2.Persoun | gëff | géi | hief | sief | do/déi | stéi |
| Imperatif Méizuel 2. Persoun | gitt | gitt | hieft/hutt | sieft/sidd | dot/ditt | stitt |

* D'Imperativform "sief" a "sëff" ass aus dem Konjunktiv derivéiert.
# Vanuatu

|  |
| --- |
| **Ripablik blong Vanuatu (Republic of Vanuatu, République du Vanuatu)** |
|

|  |  |
| --- | --- |
|  |  |
|
Detailer | Detailer |

 |
|  |
| **Offiziell Sprooch**: | Bislama, Englesch, Franséisch |
| **Haaptstad**: | Port Vila |
|  |
| **Staatsform:** | Parlamentaresch Republik |
|  • President: | Baldwin Lonsdale |
|  |
| **Fläch:** | 12.200 km² |
|  |
| **Bevëlkerung:** | 300.019 (2020) |
|  • Bevëlkerungsdicht: | 24/km² |
|  |
| **Onofhängegkeet:** | 30. Juli 1980 vu Frankräich an dem Vereenegte Kinnekräich |
| **Nationalfeierdag:** | 30. Juli |
| **Nationalhymn:** | Yuki, Yumi, Yumi |
| **Zäitzon:** | UTC +11 |
| **Internet TLD:** | .vu |
|  |

D'**Republik Vanuatu** ass en Inselstaat an Ozeanien. Den Archipel, deen aus 83 Insele respektiv Inselgruppe besteet, gouf bis 1980 **Nei Hebriden** genannt an huet knapps 300.000 Awunner (Stand 2020).

D'Wirtschaft besteet haaptsächlech aus Landwirtschaft, Fëscherei an Tourismus (ongeféier 60.000 Touristen am Joer 2005). Vanuatu huet keng nennenswäert Buedemschätz.

Eng Etude vun der brittescher New Economics Foundation aus dem Joer 2006 huet d'Gléck vun den Awunner op Vanuatu am weltwäite Verglach als dat héchst bewäert. Ënnersicht goufe Facteure wéi Zefriddenheet, Liewenserwaardung an den Ëmgang mat der Ëmwelt.

D'Haaptstad vu Vanuatu ass Port Vila.

De 14. a 15. Mäerz 2015 huet den Zyklon *Pam* grouss Deeler vum Inselstaat zerstéiert. Eng 24 Leit koumen dobäi ëm d'Liewen.

## Um Spaweck

|  |  |
| --- | --- |
|  |  **Commons: Vanuatu** – Biller, Videoen oder Audiodateien |

## Referenzen
# Himalaya

Den **Himalaya** (aus dem Sanskrit: हिमालय, *himālaya*, zesummegesat aus *hima* „Schnéi“ an *alaya* „Plaz, Wunneng“) ass déi gréisst Biergerketten op der Äerd. E läit an Asien nërdlech vum Indesche Subkontinent.

Am Himalaya sinn déi héchst Bierger vun der Welt, déi sougenannt Aachtdausender. D'Spëtzte vum Mount Everest, Lhotse, Cho Oyu a Makalu si wäit bekannt.

## Geologie

Wéi d'indesch Plack no Norde gedrift ass.
Den Himalaya gehéiert, mat den Anden an de Rocky Mountains, zu deene jéngste Biergketten. Viru ronn 80 Mio. Joer louch déi Indesch Plack ronn 6.400 km südlech vun Asien. Mat enger Vitess vun 9 Meter am Joerhonnert ass si no Norde geréckelt an ass am Paleogen, viru 40 bis 50 Mio. Joer, mat Eurasien kollidéiert. Zanterhier ass deen Driff just nach mat hallwer Vitess, duerch den Drock gouf (a gëtt nach ëmmer) dat no uewe gedréckt, wat haut den Himalaya ass. D'Erosioun bewierkt, datt d'Héicht vun de Bierger plus ou moins d'selwecht bleift.

## Geographie

Zesummegesat Satellittebiller
Den Himalaya besteet am Fong aus ville verschiddene Biergketten, déi vu Süden no Norde méi héich ginn. Am Süde läit d'Siwalikketten, woudrop nach Bëscher sinn. Nërdlech dovu kënnt dann de Viischten Himalaya, an nach méi nërdlech dann den Héich-Himalaya

D'Gletschere vum Himalaya zielen zu deene gréissten op der Welt. Den Himalaya spillt eng wichteg Roll fir d'Klima vum indesche Subkontinent a vum tibetesche Plateau.

Am Himalaya leien och d'Quelle vun enger Rëtsch Flëss, dorënner de Giele Floss, de Jangtse, den Irrawaddy, de Mekong, den Indus an de Brahmaputra.

## Um Spaweck

|  |  |
| --- | --- |
|  |  **Commons: Himalaya** – Biller, Videoen oder Audiodateien |
# Telemundo

|  |  |
| --- | --- |
|  | Dësen Artikel aus dem **Film- an Televisiounsberäich** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

| Telemundo  |
| --- |
|  |
| Grënnungsdatum |
28. Mäerz 1954 |
| Grënner |
Ángel Ramos |
| Land |
Vereenegt Staate vun Amerika |
| Sëtz |
Miami |
| Besëtzer |
NBCUniversal |
| Homepage |
 |
|  |

**Telemundo** ass e spueneschsproochege Fernseesender an de Vereenegte Staaten deen am Besëtz vun NBCUniversal, enger Divisioun vu Comcast, ass

E gouf den 29. Juni 1984 gegrënnt an huet säi Sëtz zu Miami, Florida.

## Um Spaweck

|  |  |
| --- | --- |
|  |  **Commons: Telemundo** – Biller, Videoen oder Audiodateien |

## Referenzen
# Wisconsin

|  |  |
| --- | --- |
|  | Dëse **Geographiesartikel iwwer d'USA** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

|  |
| --- |
| **Wisconsin** |
|

|  |  |
| --- | --- |
|  |  |
| (Detailer) | (Detailer) |

 |
| Spëtznumm: *Badger State* |
|  Lëscht vun alle Bundesstaaten |
| **Haaptstad**: | Madison |
| **Gréisst Stad**: | Milwaukee |
| **Gouverneur**: | Tony Evers |
| **Fläch**:  - Total:  - Waasser: | Op 23. Plaz 169.790 km² 17 % |
| **Bevëlkerung**:  - Total:  - Dicht: | Op 20. Plaz 5.893.718 (2020) 42,01/km² |
| **Opgeholl als Memberstaat**: | 29. Mee 1848 (30ten) |
| **Zäitzon**: | UTC-6 bis -5 |

De **Wisconsin** ass e Bundesstaat am Norde vun den USA.

## Geschicht

De Wisconsin ass zanter dem 29. Mee 1848 den 30. Bundesstaat vun den USA.

## Geographie

De Wisconsin grenzt am Norden un de *Lake Superior*, de Floss Montreal an u Michigan, am Osten un de Michigan-Séi, am Süden un Illinois an am Westen un Iowa a Minnesota an e besteet aus 72 *Counties*.

### Gréisst Stied

* Milwaukee,
* Madison,
* Green Bay,
* Kenosha,
* Racine,
* Appleton,
* Oshkosh,
* Eau Claire.

## Um Spaweck

* Staat Wisconsin

|  |  |
| --- | --- |
|  |  **Commons: Wisconsin** – Biller, Videoen oder Audiodateien |

## Referenzen
# Honduras

|  |  |
| --- | --- |
|  | Dëse **Geographiesartikel iwwer den Honduras** ass eréischt just eng **Skizz**. Wann Dir méi iwwer dëst Theema wësst, sidd Dir häerzlech invitéiert, aus dëse puer Sätz e richtegen Artikel ze schreiwen. Wann Dir beim Schreiwen Hëllef braucht, da luusst bis an d'FAQ eran. |

|  |
| --- |
| **Honduras** |
|

|  |  |
| --- | --- |
|  |  |
|
Detailer | Detailer |

 |
| **National Devise**: *Libre, Soberana e Independiente* (Fräi, souverän an onofhängeg) |
|  |
| **Offiziell Sprooch**: | Spuenesch |
| **Haaptstad**: | Tegucigalpa |
|  • Awunner: | 1.055.729 |
|  • Koordinaten: | 14° 6’ 21’’ N       87° 12’ 14’’ W |
|  |
| **Staatsform:** | Republik; Eenheetsstaat |
|  • President: | Nasry Asfura |
|  |
| **Fläch:** | 112.492 km² |
|  |
| **Bevëlkerung:** | 8.303.771 (87.) |
|  • Bevëlkerungsdicht: | 98,36/km² |
|  |
| **Onofhängegkeet:** | 15. September 1821 (vu Spuenien) |
| **Nationalfeierdag:** | 15. September |
| **Nationalhymn:** | Nationalhymn vum Honduras (Lauschteren) |
| **Wärung:** | Lempira |
| **Zäitzon:** | UTC –6 |
|  |

Den **Honduras** (offiziell **Republik Honduras**, op Spuenesch: *República de Honduras*), ass e Staat a Mëttelamerika. E grenzt un Nicaragua, El Salvador a Guatemala.

Den Numm vum Land kënnt vum spuenesche Wuert *hondura*, dat „Déift“ heescht.

## Struktur vum Land

Den Honduras ass an 18 Departementer, *Departamentos*, agedeelt:

1. Atlántida
2. Choluteca
3. Colón
4. Comayagua
5. Copán
6. Cortés
7. El Paraíso
8. Francisco Morazán
9. Gracias a Dios
10. Intibucá
11. Islas de la Bahía
12. La Paz
13. Lempira
14. Ocotepeque
15. Olancho
16. Santa Barbara
17. Valle
18. Yoro

## Stied

Déi fënnef Stied mat de meeschten Awunner:

| Stad | Awunner |
| --- | --- |
| Tegucigalpa | 850.848 |
| San Perdo Sula | 489.466 |
| Choloma | 139.100 |
| La Ceiba | 130.218 |
| El Progreso | 100.810 |

## Sproochen

Déi offiziell Sprooch ass Spuenesch.

## Um Spaweck

|  |  |
| --- | --- |
|  |  **Commons: Honduras** – Biller, Videoen oder Audiodateien |

## Referenzen
# Protestantismus

De Martin Luther
De **Protestantismus** ass eng chrëschtlech Konfessioun déi am Europa vun der Renaissance am Kader vun der Reformatioun ënner dem Afloss vu Martin Luther a Jean Calvin entstanen ass. De Begrëff geet op d'Speyerer Protestatioun wärend dem Reichstag zu Speyer 1529 zeréck. Si hu géint d'Ophiewe vum *Abschied vu Speyer* (1526) protestéiert, mat deem de Länner, déi sech der Reformatioun ugeschloss haten, Rechtssécherheet zougesot gi war, an hu sech dobäi op d'Glawensfräiheet vum Eenzele beruff.

An enger Partie Kricher war de Protestantismus méi oder manner en Haaptgrond, dozou gehéieren d'Reliounskricher a Frankräich oder den Drëssegjärege Krich, dee ganz Europa a speziell Däitschland erfaasst hat. Eréischt mam Augsburger Reliounsfridden (1555) an dem Westfälesche Fridden (1648) gouf de Protestantismus unerkannt.

Allgemeng ginn déi Konfessiounsrichtungen **protestantesch** genannt, déi sech vun der kathoulescher Kierch distanzéiere wollten, an dobäi, zum Beispill, d'Autoritéit vum Poopst net unerkannt hunn. An deem Sënn zielt och d'Anglikanesch Kierch zum Protestantismus, geneesou wéi d'Fräikierchen, d'Mennoniten an d'Baptisten.

## Glawensléier a Charakteristiken

De Protestantismus konzentréiert sech staark op d'Bibel (*Sola scriptura*), erkennt de Jesus Christus als *eenzeg* Autoritéit iwwer de Gleewegen (*Solus Christus*), a vertrëtt d'Usiicht, datt de Mënsch *eleng aus Gnod* - an eeben net duerch eegen Handlungen - gerett gëtt (*Sola gratia*). Rechtfertegung kritt de Mënsch eleng duerch de Glawen (*Sola fide*). Deementspriechend ginn Ablass, Bouss asw. refuséiert, well si näischt bewierke kënnen.

Verschidde Sakramenter aus der kathoulescher Kierch gi vun evangeelesche Kierchen net unerkannt, well si net vu Christus selwer agesat goufen. De Gottesdéngscht gouf praktesch vun Ufank un an der Landessprooch ofgehalen, wärend d'réimesch-kathoulesch Kierch nach bis virum Zweete Vatikanesche Konzil um Laténgesche festhält.

Am Mëttelpunkt vum protestantesche Gottesdéngscht sti Priedegt an Owesmoolzecht. D'Owesmoolzecht gëtt gewéinlech an den zwou Gestalten, also Brout a Wäin (oder och roudem Drauwejus) ageholl. An de protestantesche Kierche gëtt meeschtens op Dekoratioun verzicht, Pilgerungen a Pressioune sinn net üblech.

* (Kollektiv), *Protestantismes - Les textes fondamentaux commentés* ; Le Point Références, Mee-Juni 2014; 104 Säiten; ISBN 979-1-0932-3235-5
* Mathias Schiltz (Generalvikar), *Was wir den Protestanten zu verdanken haben*; in: forum, Nr. 254, Mäerz 2006, Ss. 26-28.
* Loetsch, Klaus: Zwischen vielen Stühlen, Geschichte des Protestantismus in Luxemburg, forum Nr 254, Mäerz 2006]

## Um Spaweck

|  |  |
| --- | --- |
|  |  **Commons: Protestantismus** – Biller, Videoen oder Audiodateien |

* (fr) Fédération protestante de France
* (en) Peter J. Leithart, *Why Protestants Still Protest*